Gjykata rrëzon kërkesën për falimentim të Shoqatës Kombëtare të Armëve
Vendimi shihet si një goditje ndaj organizatës që mbështet të drejtën për armëmbatje, duke i hapur rrugën një padie gjyqësore të shtetit të Nju Jorkut, që e akuzon atë për abuzime financiare duke synuar shpërbërjen e saj. 
Të martën një gjykatës federal hodhi poshtë kërkesën për falimentim të Shoqatës Kombëtare të Armëve (NRA), duke hapur rrugën që grupi më i fuqishëm që operon në fushën e të drejtave të armëve, të përballet me një padi gjyqësore të shtetit të Nju Jorkut, që e akuzon për abuzime financiare duke synuar falimentimin e tij. Çështja lidhej me atë nëse NRA-ja duhej konsideruar nën juridiksionin e Teksasit dhe jo atë të Nju Jorkut, shtet që e ka paditur shoqatën në një përpjekje për ta shpërbërë atë. Megjithëse selia qendrore ndodhet në Virxhinia, NRA-ja është themeluar si një organizatë jofitimprurëse në Nju Jork në 1871 dhe rezulton e regjistruar në këtë shtet. Gjykatësi Harlin Hale shprehej në një urdhër me shkrim se ai e kishte pushuar çështjen pasi gjeti se kërkesa për falimentim e bërë nga shoqata nuk përmbushte detyrimet ligjore. "”, shkroi Hale. Vendimi vjen pas 11 ditë dëshmish e argumentim të palëve mbi çështjen. Avokatët e shtetit të Nju Jorkut dhe ish-agjencisë së reklamave të NRA-së, kritikuan ashpër zyrtarin e lartë ekezekutiv të këtij grupi, Wayne LaPierre, i cili pranoi se e kishte nisur procedurat e falimentimit pa dijeninë ose pëlqimin e shumicës së anëtarëve të bordit e zyrtarëve të tjerë të lartë të organizatës. "", shtoi gjykatësi. Avokatët e zyrës së Prokurores së Përgjithshme të Nju Jorkut Letitia James argumentuan se çështja ishte një përpjekje e drejtuesve të NRA-së për t'i shpëtuar përgjegjësive për përdorimin e parave të organizatës për interesat e tyre personale. Por avokatët e NRA-së thanë se ishte një përpjekje e ligjshme për të shmangur një sulm politik nga ana e zonjës James, një përfaqësuese e Partisë Demokrate. Gjatë dëshmisë së tij zoti LaPierre tha se e kishte mbajtur të fshehtë çështjen e falimentimit kryesisht për të parandaluar rrjedhjet e informacionit nga bordi prej 76 anëtarësh i organizatës, që ndan qëndrime të ndryshme ndaj tij. NRA-ja shpalli falimentimin në muajin janar, pesë muaj pasi zyra e zonjës James e paditi duke kërkuar shpërbërjen e organizatës nën akuzat se drejtuesit e saj kishin devijuar në mënyrë të paligjshme me dhjetëra miliona dollarë për udhëtime luksoze personale, për të blerë heshtjen e disa anëtarëve të organizatës si dhe shpenzime të tjera të dyshimta. "", shkruante në një postim në Twitter zonja James pas vendimit të gjykatës. "". Zonja James paditi NRA-në gushtin e kaluar, duke thënë në atë kohë se "shkalla e korrupsionit dhe e paligjshmërisë" në NRA justifikonin mbylljen e saj. Zonja James ndërmori veprim të ngjashme për të detyruar mbylljen e fondacionit bamirës të ish-Presidentit Donald Trump me pretendimet se ai e kishte përdorur atë për të mbështetur biznesin dhe interesat e tij politike.